
TISZTELT KÉPVISELŐ-TESTÜLET ! 

A közbeszerzési eljárásokra vonatkozó szabályrendszert a közbeszerzésekről szóló 2011. évi CVIII. törvény szabályozza. A Kbt. 6.§ (1) bekezdés b) pontja alapján az önkormányzatok is ajánlatkérőnek minősülnek beszerzéseik során. A közbeszerzés tárgya árubeszerzés, építési beruházás, szolgáltatás megrendelése, építési koncesszió és szolgáltatási koncesszió lehet. 

Az önkormányzat által alkalmazható eljárások fajtái:

A Kbt. 82. §(1) bekezdés alapján a közbeszerzési eljárás  nyílt, meghívásos, tárgyalásos eljárás vagy versenypárbeszéd lehet. Tárgyalásos eljárást  és versenypárbeszédet csak a Kbt. által meghatározott esetekben lehet alkalmazni. A tárgyalásos eljárás  hirdetmény közzétételével induló, vagy hirdetmény nélküli tárgyalásos eljárás lehet. 


 A Magyar Köztársaság 2016. évi költségvetéséről szóló 2015. évi C. törvény  értelmében  a nemzeti közbeszerzési értékhatár 2016 . január 1-jétől 2016 . december 31-éig :

a) árubeszerzés esetében : 8,0 millió forint ;
b) építési beruházás esetében: 15,0 millió forint ;
c) építési koncesszió esetében: 100,0 millió forint ;
d) szolgáltatás megrendelése esetében : 8,0 millió forint;
e) szolgáltatási koncesszió esetében : 25,0 millió forint .”


A 2016. évre vonatkozó költségvetés áttekintése alapján megállapítható, hogy nem várható olyan beszerzés, mely elérné a közbeszerzési értékhatárt, ugyanakkor célszerű egy határozat meghozatala, mellyel a képviselő-testület jelzi, hogy terv-készítési kötelezettségéről nem feledkezett meg. 
Természetesen, amennyiben év közben mégis sor kerülne olyan beszerzésre, melyhez közbeszerzést kellene lefolytatni, akkor szükséges lesz a terv elfogadása. 


Határozati javaslat:

Sáska   község Önkormányzata Képviselő-testülete 2016. évben nem kíván közbeszerzési eljárást lefolytatni. 


Sáska, 2016. március   24.   
                                                

  Kovács Nándor       
								    polgármester

